Պահքերին նախորդող կիրակի օրերը կոչվում են բարեկենդան, որը նշանակում է բարի կենդանություն՝ ուրախություն: Մեծ Պահքին նախորդող բարեկենդանը անվանվում է Բուն բարեկենդան, քանի որ նախորդում է քրիստոնեական ամենամեծ տոնին` Քրիստոսի Սուրբ Հարությանը: Բարեկենդանի օրերը մշտապես նշվել են շուքով, քանի որ պահեցողական «սգից» առաջ հանդիսանում էին ուրախության և ուտիքի վերջին օրերը: